વિજય ભાઈ રૂપાણી અને નાયબ મુખ્યમંત્રી નીતિન ભાઈ પટેલએ સતત બીજી વાર ભગવાન જગન્નાથની રથયાત્રાની પહિંદ વિધિ કરી ભગવાન જગન્નાથને નગર યાત્રાએ પ્રસ્થાન કરાવ્યું હતું. વહેલી સવારે જમાલપુર સ્થિત જગન્નાથજી મંદિર ખાતે બંને પહોચ્યા હતા. સવારે 7 વાગ્યે પહિંદ વિધિ સાથે જગન્નાથજીની રથયાત્રાનો પ્રારંભ થયો હતો. વિજય ભાઈ અને નીતિન ભાઈએ અષાઢી બીજે પરંપરાગત યોજાતી રથયાત્રાને 141 માં વર્ષે ભગવાનના રથની સોનાની સાવરણીથી સેવા સફાઈ કરી હતી. અમદાવાદ મહાનગરમાં લાખો ભક્તો શ્રદ્ધાળુઓએ જય રણછોડ માખણ ચોરના જયઘોષ સાથે નગર યાત્રાએ જવા વિદાય આપી હતી.